Jong dramaturge aangemoedig om te skep – Roekeloos
Gepubliseer deurRoekeloos	 06/05/2020 28/04/2020 Los kommentaar op Jong dramaturge aangemoedig om te skep
Die Jakes Gerwel Stigting en die Suidoosterfees onderskraag graag jong dramaturge en moedig hulle aan om juis nou, te midde van onsekere tye, uiting aan hul skeppingsdrang te gee. ’n Uitsonderlike geleentheid word aan belowende dramaturge gebied om onder professionele mentorskap aan hul tekste te skaaf. Vir die Suidoosterfees en die Jakes Gerwel Stigting is die ontwikkeling en bevordering van ontluikende talent ’n saak van erns, daarom word gefokus op dramaturge wat aan die begin van hulle loopbane staan en nog nuut in die bedryf is.
Belangstellendes word versoek om teen 26 Junie 2020 nuutgeskrewe dramatekste, of ’n uittreksel daaruit, tesame met ’n kort CV, te stuur aan Theo Kemp, uitvoerende direkteur van die Jakes Gerwel Stigting, by theo@jgf.org.za.
Gepubliseer deurRoekeloos 06/05/2020 28/04/2020 Gepubliseer inTeaterSleutelwoorde: Abduragman Adams, Jakes Gerwel, Jakes Gerwel Stigting, Suidoosterfees